Consilierii locali Corina Nica și Ștefan Ciolan au postat pe rețelele de socializare o decizie a Biroului Permanent Municipal Codlea, în care se exprimă dezacordul în legătură cu modul în care s-a procedat la schimbarea Codului Penal și a Codului de Procedură Penală.

„Biroul Permanent Municipal A.L.D.E. Codlea întrunit în ședință extraordinară astăzi, 01.02.2017, a luat decizia de a-și exprima dezacordul în legătură cu modul în care s-a procedat la schimbarea Codului penal și a Codului de procedură penal, prin O.U.G., considerând că acest subiect necesită discuții mult mai ample în Parlamentul României. La 11 decembrie susținătorii A.L.D.E. ne-au acordat votul de încredere pentru o Românie a viitorului, bazată pe respectul față de lege și cetățean, pe transparența și onestitatea actului politic”, se arată în mesajul de pe rețelele de socializare.